ونزوئلا خاریجی ایشلر ناظیری خورخه آریزا آوروپا بیرلیگی‌نین خاریجی علاقه‌لر و تهلوکه‌سیزلیک سیاستی عالی نماینده‌سی فدریکا موگرینی‌نین خصوصی نماینده‌سی ورونیک لورنزونو قبول ائتدی.
ونزوئلا خاریجی ایشلر ناظیری خورخه آریزا اؤلکه‌سیندکی بحرانلا باغلی اولوسلار آراسی تماس قروپونون یارادیلدیغینی آچیقلایان آوروپا بیرلیگی‌نین خاریجی علاقه‌لر و تهلوکه‌سیزلیک سیاستی عذره عالی نماینده‌سی فدریکا موگرینی‌نین خصوصی نماینده‌سی ورونیک لورنزونو قبول ائتدی.
آریزا پایتاخت کاراکاس‌داکی خاریجی ایشلر ناظیرلیگی‌نین بیناسیندا باش توتان گؤروش باره‌سینده سوسیال مئدیا حسابیندان معلومات وئردی.
لورنزو و هئیتی ایله ماراق‌لی و اوزون بیر گؤروش کئچیردیک‌لرینی بیلدیرن آریزا ونزوئلا-داکی رئال‌لیق‌دان و میللی دیالوقون ایلکین شرط‌لر قویولما‌دان حیاتا کئچیریلمه‌سی‌نین ضروریلیگیندن دانیشدیق‌لارینی قئید ائتدی.
ونزوئلا-داکی بحران‌دان سونرا 3 آی عرضینده پرزیدنت سئچکی‌لری‌نین کئچیریلمه‌سی هدفی ایله علاقه‌دار یارادیلان قروپون عضو‌لری آراسیندا فرانسا، آلمانیا، ایتالیا، ایسپانیا، پرتغالیا، سوئد، اکوادور، کوستا ریکا، بولیوی و اروگوئه-دن   اولان نماینده‌لر وار.
خاطیرلاداق کی، موخالیفتین اکثریت تشکیل ائتدیگی پارلامئنتین صدری خوان گوایدو کئچن آوروپا بیرلیگی موخالیف‌لرین میتینقینده اؤزونو موقتی دؤولت باشچی‌سی اعلان ائدیب. گوایدو باشدا امریکا اولماقلا، استرالیا، کانادا، کلمبیا، پرو، اکوادور، پاراگوئه، برزیلیا، شیلی، پاناما، آرژانتینا، کوستا ریکا و گواتمالا بو اؤلکه‌لر طرفیندن موقتی دؤولت باشچی‌سی کیمی تانینیب.
تورکیه، مکزیکا، روسیا، کوبا، چین و بولیویا ایسه ونزوئلا پرزیدنتی نیکولاس مادورونون حکومتینی دستکله‌ییب. مادورو حادثه‌لرین بو شکیلده اینکیشافیندان سونرا امریکا ایله دیپلوماتیک و سیاسی علاقه‌لری کسدیگینی، لاکین تیجارت علاقه‌سی‌نین داوام ائدجگینی بیلدیریب.
امریکا ونزوئلا دؤولت نفت شیرکتی پدوسا-یا تحریم تطبیق اولونماسی ایله باغلی قرار قبول ائدیب و بو اؤلکه‌نین امریکا-داکی مالیه آکتیو‌لری‌نین گوایدویا وئریلدیگینی آچیقلاییب.
